刘伯温
参考文獻 > 引用

↑  .   [2019-09-18]. （原始内容存档于2020-07-17）.
↑   三民書局. . 三民書局 （中文（繁體））.  使用|accessdate=需要含有|url= (帮助)
↑  .   [2020-12-21]. （原始内容存档于2018-06-15）.
↑  《国朝献徵录》（卷9）：“公讳基，字伯温，世处州青田人。年十四入郡庠，从师受春秋经。”
↑  《明史》（卷128）：“劉基，字伯溫，青田人。曾祖濠，仕宋為翰林掌書。宋亡，邑子林融倡義旅。事敗，元遣使簿錄其党，多連染。使道宿濠家，濠醉使者而焚其廬，籍悉毀。使者計無所出，乃為更其籍，連染者皆得免。基幼穎異，其師鄭複初謂其父衅龠曰：「君祖德厚，此子必大君之門矣。」”
↑  《明史》（卷128）：“元至順間，舉進士，除高安丞，有廉直聲。行省辟之，謝去。起為江浙儒學副提舉，論御史失職，為台臣所阻，再投劾歸。基博通經史，於書無不窺，尤精象緯之學。西蜀趙天澤論江左人物，首稱基，以為諸葛孔明儔也。”
↑  《国朝献徵录》（卷9）：“方谷珍反海上，省宪复举公浙东元帅府都事。公即与元帅纳邻哈喇谋筑庆元等城，贼不敢犯。”
↑  《国朝献徵录》（卷9）：“及帖里帖木耳左丞招谕方寇，复辟公行省都事，议收复公建议招捕。以方氏首乱，掠平民，杀官吏，是兄弟宜捕而斩之，余党胁从诖误，宜从招安议。方氏兄弟闻之，惧。请重赂公，公悉却不受，执前议益坚。帖里帖木耳左丞使其兄省都镇抚以公所议请于朝，方氏乃悉其贿使人，浮海至燕京省院台，俱纳之，准招安，授谷珍以官，乃驳公所议。”
↑  《明史》（卷128）：“方國珍起海上，掠郡縣，有司不能制。行省復辟基為元帥府都事。基議築慶元諸城以逼賊，國珍氣沮。及左丞帖裏帖木兒招諭國珍，基言方氏兄弟首亂，不誅無以懲後。國珍懼，厚賂基。基不受。國珍乃使人浮海至京，賄用事者。遂詔撫國珍，授以官，而責基擅威福，羈管紹興，方氏遂愈橫。亡何，山寇蜂起，行省復辟基剿捕，與行院判石抹宜孫守處州。經略使李國鳳上其功，執政以方氏故抑之，授總管府判，不與兵事。基遂棄官還青田，著《郁離子》以見志。時避方氏者爭依基，基稍為部署，寇不敢犯。”
↑  《国朝献徵录》（卷9）：“會上下金華，定栝蒼，公乃大置酒，指乾象，謂所親曰：“此天命也，豈人力能之耶？”客聞之遂?去。公決計趨金陵，眾疑未決，母夫人富氏曰：“自古衰亂之世，不輔?主，詎能獲萬全計哉？”眾乃定。或請以兵從，公曰：“天下之事，在吾與所輔者爾。奚以眾為？”乃悉以眾付其弟陞，俾家人葉性、朱佑等參掌之。且曰：“善守境土，毋?方氏所得也，勿憂我。”適總制官孫炎以上命遣來聘，公遂由間道詣金陵，陳時務一十八欵，上從之。”
↑  《明史》（卷128）：“及太祖下金華，定括蒼，聞基及宋濂等名，以幣聘。基未應，總制孫炎再致書固邀之，基始出。既至，陳時務十八策。太祖大喜，築禮賢館以處基等，寵禮甚至。初，太祖以韓林兒稱宋後，遙奉之。歲首，中書省設御座行禮，基獨不拜，曰：「牧豎耳，奉之何為！」因見太祖，陳天命所在。太祖問征取計，基曰：「士誠自守虜，不足慮。友諒劫主脅下，名號不正，地據上流，其心無日忘我，宜先圖之。陳氏滅，張氏勢孤，一舉可定。然後北向中原，王業可成也。」太祖大悅曰：「先生有至計，勿惜盡言。」”
↑  《国朝献徵录》（卷9）：“会陈氏入寇。献计者或谋以城降，或以钟山有王气欲奔据之，或欲决死一战，不胜而走未晚也。公独张月不言，上召公入内，公奋曰：“先斩主降议及奔钟山者，乃可破贼尔。”上曰：“先生计将安出？”公曰：“如臣之计，莫若倾府库、开至诚，以固士心。且天道后举者胜，宜伏兵伺隙击之，取威制敌，以成王业者，在此时也。”上遂用公策，乘东风发伏击之，斩获凡若干万。”
↑  《明史》（卷128）：“會陳友諒陷太平，謀東下，勢張甚，諸將或議降，或議奔據鐘山，基張目不言。太祖召入內，基奮曰：「主降及奔者，可斬也。」太祖曰：「先生計安出？」基曰：「賊驕矣，待其深入，伏兵邀取之，易耳。天道後舉者勝，取威制敵以成王業，在此舉矣。」太祖用其策，誘友諒至，大破之，以克敵賞賞基。基辭。友諒兵複陷安慶，太祖欲自將討之，以問基。基力贊，遂出師攻安慶。自旦及暮不下，基請逕趨江州，搗友諒巢穴，遂悉軍西上。友諒出不意，帥妻子奔武昌，江州降。其龍興守將胡美遣子通款，請勿散其部曲。太祖有難色。基從後蹋胡床。太祖悟，許之。美降，江西諸郡皆下。”
↑  《国朝献徵录》（卷9）：“方氏素畏公名，時遣人致書奉禮，公不敢受，使人白於上。上因令公與通問，公因宣國家威德，方氏遂納土入貢。”
↑  《明史》（卷128）：“基喪母，值兵事未敢言，至是請還葬。會苗軍反，殺金、處守將胡大海、耿再成等，浙東搖動。基至衢，為守將夏毅諭安諸屬邑，複與平章邵榮等謀複處州，亂遂定。國珍素畏基，致書唁。基答書，宣示太祖威德，國珍遂入貢。太祖數以書即家訪軍國事，基條答悉中機宜。”
↑  《国朝献徵录》（卷9）：“會陳氏復攻洪都，上遂伐陳氏，因大戰於彭蠡湖，勝負未決。公密言於上，移軍湖口，期以金木相化日決勝，上皆從之，陳氏遂平。”
↑  《明史》（卷128）：“尋赴京，太祖方親援安豐。基曰：「漢、吳伺隙，未可動也。」不聽。友諒聞之，乘間圍洪都。太祖曰：「不聽君言，幾失計。」遂自將救洪都，與友諒大戰鄱陽蝴，一日數十接。太祖坐胡床督戰，基侍側，忽躍起大呼，趣太祖更舟。太祖倉卒徙別舸，坐未定，飛礮擊舊所御舟立碎。友諒乘高見之，大喜。而太祖舟更進，漢軍皆失色。時湖中相持，三日未決，基請移軍湖口扼之，以金木相犯日決勝，友諒走死。其後太祖取士誠，北伐中原，遂成帝業，略如基謀。”
↑  《明史》（卷128）：“吳元年以基為太史令，上《戊申大統曆》。熒惑守心，請下詔罪己。大旱，請決滯獄。即命基平反，雨隨注。因請立法定制，以止濫殺。太祖方欲刑人，基請其故，太祖語之以夢。基曰：「此得土得眾之象，宜停刑以待。」後三日，海寧降。太祖喜，悉以囚付基縱之。尋拜御史中丞兼太史令。”
↑  《明史》（卷128）：“太祖即皇帝位，基奏立軍衛法，初定處州稅糧，視宋制畝加五合，惟青田命毋加，曰：「令伯溫鄉里世世為美談也。」”
↑  《明史》（卷128）：“帝幸汴梁，基與左丞相善長居守。基謂宋、元寬縱失天下，今宜肅紀綱。令禦史糾劾無所避，宿衛宦侍有過者，皆啟皇太子置之法，人憚其嚴。中書省都事李彬坐貪縱抵罪，善長素匿之，請緩其獄。基不聽，馳奏。報可。方祈雨，即斬之。由是與善長忤。”
↑  《明史》（卷127）：“与中丞刘基争法而訽。基不自安，请告归。”
↑  《国朝献徵录》（卷9）：“比上回京，李公愬之。公乃求退，上命歸鄉里。公奏曰：“鳳陽雖帝鄉，然非置都之地；王保保雖可取，然未易輕也，願聖明留意焉。”遂辭歸。後定西失利，王保保竟走沙漠。”
↑  《明史》（卷128）：“帝歸，愬基僇人壇壝下，不敬。諸怨基者亦交譖之。會以旱求言，基奏：「士卒物故者，其妻悉處別營，凡數萬人，陰氣鬱結。工匠死，胔骸暴露，吳將吏降者皆編軍戶，足幹和氣。」帝納其言，旬日仍不雨，帝怒。會基有妻喪，遂請告歸。時帝方營中都，又銳意滅擴廓。基瀕行，奏曰：「鳳陽雖帝鄉，非建都地。王保保未可輕也。」已而定西失利，擴廓竟走沙漠，迄為邊患。其冬，帝手詔敘基勳伐，召赴京，賜賚甚厚，追贈基祖、父皆永嘉郡公。累欲進基爵，基固辭不受。”
↑  《明史》（卷128）：“初，太祖以事責丞相李善長，基言：「善長勳舊，能調和諸將。」太祖曰：「是數欲害君，君乃為之地耶？吾行相君矣。」基頓首曰：「是如易柱，須得大木。若束小木為之，且立覆。」及善長罷，帝欲相楊憲。憲素善基，基力言不可，曰：「憲有相才無相器。夫宰相者，持心如水，以義理為權衡，而己無與者也，憲則不然。」帝問汪廣洋，曰：「此褊淺殆甚於憲。」又問胡惟庸，曰：「譬之駕，懼其僨轅也。」帝曰：「吾之相，誠無逾先生。」基曰：「臣疾惡太甚，又不耐繁劇，為之且孤上恩。天下何患無才，惟明主悉心求之，目前諸人誠未見其可也。」後憲、廣洋、惟庸皆敗。”
↑  《明史》（卷128）：“三年授弘文館學士。十一月大封功臣，授基開國翊運守正文臣、資善大夫、上護軍，封誠意伯，祿二百四十石。明年賜歸老於鄉。”
↑  《明史》（卷128）：“帝嘗手書問天象。基條答甚悉而焚其草。大要言霜雪之後，必有陽春，今國威已立，宜少濟以寬大。基佐定天下，料事如神。性剛嫉惡，與物多忤。至是還隱山中，惟飲酒弈棋，口不言功。邑令求見不得，微服為野人謁基。基方濯足，令從子引入茆舍，炊黍飯令。令告曰：「某青田知縣也。」基驚起稱民，謝去，終不復見。其韜跡如此，然究為惟庸所中。”
↑  《明史》（卷128）：“初，基言瓯、括间有隙地曰谈洋，南抵闽界，为盐盗薮，方氏所由乱，请设巡检司守之。奸民弗便也。会茗洋逃军反，吏匿不以闻。基令长子琏奏其事，不先白中书省。胡惟庸方以左丞掌省事，挟前憾，使吏讦基，谓谈洋地有王气，基图为墓，民弗与，则请立巡检逐民。帝虽不罪基，然颇为所动，遂夺基禄。基惧入谢，乃留京，不敢归。未几，惟庸相，基大慼曰：「使吾言不验，苍生福也。」忧愤疾作。
↑  《明史》（卷128）：“基在京病时，惟庸以医来，饮其药，有物积腹中如拳石。其后中丞涂节首惟庸逆谋，幷谓其毒基致死云。”
↑  《国朝献徵录》（卷9）：“洪武八年正月，胡丞相以醫來視疾，飲其藥二服，有物積腹中，如卷石。公遂白於上，上亦未之省也，自是疾遂篤。”
↑  《明史》（卷128）：“八年三月，帝亲製文赐之，遣使护归。”
↑  《国朝献徵录》（卷9）：“居家一月而薨。公生於至大辛亥六月十五日，薨於洪武乙卯四月十六日，享壽六十五歲。公之子璉、仲璟以是年六月某日葬公於其鄉夏山之原禮也。”
↑  《明史》（卷128）：“抵家，疾笃，以天文书授子琏曰：「亟上之，毋令后人习也。」又谓次子璟曰：「夫为政，宽猛如循环。当今之务在修德省刑，祈天永命。诸形胜要害之地，宜与京师声势连络。我欲为遗表，惟庸在，无益也。惟庸败后，上必思我，有所问，以是密奏之。」居一月而卒，年六十五。”
↑  《明史》（卷128）：“正德八年加贈基太師，諡文成。”
↑  《明史》（卷128）：“刑部郎中李瑜言，基宜侑享高廟，封世爵，如中山王達。下廷臣議，僉言：「高帝收攬賢豪，一時佐命功臣並軌宣猷。而帷幄奇謀，中原大計，往往屬基，故在軍有子房之稱，剖符發諸葛之喻。基亡之後，孫廌實嗣，太祖召諭再三，鐵券丹書，誓言世祿。畾嗣未幾，旋即隕世，褫圭裳於末裔，委帶礪於空言。或謂後嗣孤貧，弗克負荷；或謂長陵紹統，遂至猜嫌。雖一辱泥塗，傳聞多謬，而載書盟府，績效具存。昔武王興滅，天下歸心，成季無後，君子所歎。基宜侑享太廟，其九世孫瑜宜嗣伯爵，與世襲。」制曰：「可。」瑜卒，孫世延嗣。”
↑  Charles Windridge. . Kyle Cathie Limited. 1999: 124-125. ISBN 978-0-7607-4535-9.
↑  . feng.ifeng.com.   [2020-05-10]. （原始内容存档于2020-07-17）.
↑  《明史·劉基傳》：“曾祖濠，仕宋為翰林掌書。宋亡，邑子林融倡義旅。事敗，元遣使簿錄其党，多連染。使道宿濠家，濠醉使者而焚其廬，籍悉毀。使者計無所出，乃為更其籍，連染者皆得免。”
↑  《明史·劉基傳》：“璉，字孟藻，有文行。洪武十年授考功監丞，試監察禦史，出為江西參政。太祖常欲大用之，為惟庸黨所脅，墮井死。”
↑  《明史·劉基傳》：“ 璟論說英侃，喜談兵。初，溫州賊葉丁香叛，延安侯唐勝宗討之，決策於璟。破賊還，稱璟才略。帝喜曰：「璟真伯溫兒矣。」嘗與成祖弈，成祖曰：「卿不少讓耶？」璟正色曰：「可讓處則讓，不可讓者不敢讓也。」成祖默然。靖難兵起，璟隨谷王歸京師，獻十六策，不聽。令參李景隆軍事。景隆敗，璟夜渡盧溝河，冰裂馬陷，冒雪行三十裏。子貊自大同赴難，遇之良鄉，與俱歸。上《聞見錄》，不省，遂歸裏。成祖即位，召璟，稱疾不至。逮入京，猶稱殿下。且云：「殿下百世後，逃不得一『篡』字。」下獄，自經死。法官希旨，緣坐其家。成祖以基故，不許。 ”
↑  《明史·劉基傳》：“璉子畾，字士端，洪武二十四年三月嗣伯，食祿五百石。初，基爵止及身，至是帝追念基功，又憫基父子皆為惟庸所厄，命增其祿，予世襲。明年坐事貶秩歸裏。洪武末，坐事戍甘肅，尋赦還。建文帝及成祖皆欲用之，以奉親守墓力辭。永樂間卒，子法停襲。景泰三年命錄基後，授法曾孫祿世襲《五經》博士。弘治十三年以給事中吳士偉言，乃命祿孫瑜為處州衛指揮使。”
↑  《明史·功臣世表》：“瑜弘治十三年诏授处州卫指挥使。嘉靖十一年六月甲申续封诚意伯，禄七百石。十二年四月佥书中军都督府。十三年领南京前府。十五年提督操江。二十年七月卒。”
↑  《明史·功臣世表》：“世延嘉靖二十八年二月癸丑袭，屡领南京军府，后以罪废。隆庆二年复。万历三十四年坐罪论死，卒。”
↑  《明史·功臣世表》：“荩臣万历三十六年五月乙卯袭。天启元年甲申领南京右府。”
↑  《明史·功臣世表》：“孔昭天启三年七月辛亥袭。六年三月佥书右府。崇祯中累进少保。十一年领南京右府提督操江兼巡江防。”
↑  《明史·劉基傳》：“蓋臣卒，萊臣當襲，蓋臣子孔昭複據之。崇禎時，出督南京操江，福王之立，與馬士英、阮大鋮比，後航海不知所終。”